cyanic-selkie/wikianc huggingface dataset:
Κοτύλη Κιλκίς
Γεωγραφία - Ιστορία
Η Κοτύλη βρίσκεται ανατολικά του ποταμού Αξιού σε απόσταση 27 χλμ. Δ. από το Κιλκίς και 11 χλμ. Ν.-ΝΑ. από το Πολύκαστρο (έδρα του Δήμου). Το χωριό είναι κτισμένο ανάμεσα στους οικισμούς Άσπρος (ΝΔ.), Νέα Καβάλα (Δ.), Βαφιοχώρι (Β.) και Παλαιό Γυναικόκαστρο (ΝΑ.). Στα μέσα του 15ου αιώνα, γύρω στο 1450 είχε 9 οικίες μουσουλμάνων. Ο κοιμητηριακός ναός του Αγίου Κωνσταντίνου και Ελένης στην άκρη του χωριού έχει κηρυχθεί αρχαίο μνημείο.
Διοικητικά - Δημογραφικά
Αναφέρεται με την παλιά του ονομασία Καζάνοβον μετά την απελευθέρωση στο ΦΕΚ 48Α - 05/03/1919 να προσαρτάται στην τότε κοινότητα Δραγομιρίου και το 1927 στο ΦΕΚ 179Α - 30/08/1927 να μετονομάζεται σε Κοτύλη. Σύμφωνα με το σχέδιο Καλλικράτης, μαζί με το Βαφιοχώρι, το Βαλτοτόπι, τον Ξηρόλακκο και το Χερσοτόπι αποτελούν την τοπική κοινότητα Βαφιοχωρίου που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 16 κατοίκους.
Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Δήμος Παιονίας Κατηγορία:Χωριά του νομού Κιλκίς
Μπαρόλο
Το Μπαρόλο είναι κόκκινο κρασί, που παράγεται στο Πεδεμόντιο, στη βορειοδυτική Ιταλία και έχει αναγνωριστεί ως Denominazione di Origine Controllata e Garantita (DOCG) (ελεγχόμενη και εγγυημένη περιοχή προέλευσης).
Η ζώνη παραγωγής του εκτείνεται στις κοινότητες Μπαρόλο, Καστιλιόνε Φαλλέττο και Σερραλούνγκα ντ’ Άλμπα και σε τμήματα των κοινοτήτων Κεράσκο, Ντιάνο ντ’ Άλπμα, Γκριντζάνε Καβούρ, Λα Μόρρα, Μονφόρτε ντ’ Άλμπα, Νοβέλλο, Ρόντι και Βερντούνο, στην επαρχία Κούνεο.
Το κρασί Μπαρόλο παράγεται από την ποικιλία nebbiolo και σύμφωνα με τους κανόνες που ισχύουν για την παραγωγή του, τα κλήματα πρέπει να βρίσκονται στις πλαγιές λόφων στις προαναφερθείσες περιοχές ενώ με τους κανόνες όπως διαμορφώθηκαν το 2010 αποκλείονται ρητά οι υγρές και επίπεδες περιοχές, οι περιοχές χωρίς επαρκή ηλιοφάνεια, οι περιοχές στο επίπεδο μέρος των κοιλάδων και όσες έχουν αποκλειστικά βόρειο προσανατολισμό.
Το κρασί Μπαρόλο πρέπει να παλαιωθεί για τουλάχιστον 38 μήνες μετά τη συγκομιδή των σταφυλιών, από τους οποίους οι 18 μήνες πρέπει να είναι σε ξύλινα βαρέλια. Είναι πλούσιο σε τανίνες, έχει αρώματα πίσσας και τριαντάφυλλου και καθώς ωριμάζει παίρνει το κόκκινο χρώμα της σκουριάς.
Παραπομπές
Κατηγορία:Ιταλικό κρασί
Αναστάσιος (στρατηγός Λογγοβαρδίας)
Ο Αναστάσιος ήταν Βυζαντινός στρατηγός του 10ου αιώνα.
Ο Αναστάσιος ήταν στρατηγός και κυβερνήτης στο Θέμα Λογγοβαρδίας ανάμεσα στο 928 - 936 αντικαθιστώντας τον Ουρσολέοντα. Γνώρισε την ήττα από τον Λομβαρδό ηγεμόνα Γκουαϊμάριο Β΄ (901-946) του Σαλέρνο σε μάχη κοντά στο Μπασεντέλο και τον ποταμό Μπάσεν.
Παραπομπές
Κατηγορία:Κυβερνήτες του Θέματος Λογγοβαρδίας Κατηγορία:Βυζαντινοί στρατηγοί Κατηγορία:Βυζαντινοί του 10ου αιώνα
Ενόργανη γυμναστική
thumb|right|Δοκός ισορροπίας. thumb|right|[[Ίππος (γυμναστική)|Ίππος ή πλάγιος ίππος.]] Η ενόργανη γυμναστική είναι το άθλημα της αγωνιστικής γυμναστικής. Η ονομασία της προκύπτει από το γεγονός ότι ο αθλητής ή η αθλήτρια εκτελεί ένα πρόγραμμα σε ένα ειδικά διαμορφωμένο όργανο, με ή χωρίς χρονικό περιορισμό (ανάλογα με το όργανο) και χωρίς τη συνοδεία μουσικής (με εξαίρεση τις ασκήσεις εδάφους γυναικών). Η ενόργανη γυμναστική ανήκει στην κατηγορία των αθλημάτων κρίσης, στα οποία η επίδοση κάθε αθλητή καθορίζεται από τη βαθμολογία που του δίνει μια ειδική επιτροπή κριτών. Ένα πρόγραμμα αποτελείται από μια σειρά κινήσεων που βαθμολογούνται ανεξάρτητα, ανάλογα με το βαθμό δυσκολίας τους και την αρτιότητα -τεχνική και καλλιτεχνική- με την οποία εκτελούνται. Η τελική βαθμολογία για το σύνολο του προγράμματος προκύπτει από το άθροισμα των βαθμών που συγκέντρωσε κάθε κίνηση ξεχωριστά.
Οι ασκήσεις ή αλλιώς τα αγωνίσματα που συνθέτουν το άθλημα της ενόργανης γυμναστικής παίρνουν το όνομά τους από το όργανο στο οποίο εκτελεί κάθε φορά το πρόγραμμά του ένας αθλητής ή μία αθλήτρια. Οι άντρες διαγωνίζονται σε έξι αγωνίσματα-όργανα (κατά σειρά διεξαγωγής σε έναν πλήρη αγώνα): ασκήσεις εδάφους, πλάγιο ίππο, κρίκους, άλμα, παράλληλους ζυγούς και μονόζυγο, ενώ οι γυναίκες σε τέσσερα: άλμα, δίζυγο ή ασύμμετρους ζυγούς, δοκό ισορροπίας και ασκήσεις εδάφους (το τελευταίο με τη συνοδεία μουσικής).
Η ιστορία της
Οι ρίζες της ενόργανης γυμναστικής μπορούν να αναζητηθούν σε διάφορες αθλητικές, θρησκευτικές, ακροβατικές και στρατιωτικές δραστηριότητες των αρχαίων πολιτισμών της Κίνας, της Ινδίας και κυρίως της Ελλάδας. Το πιο γνωστό και χαρακτηριστικό παράδειγμα είναι τα περίφημα ταυροκαθάψια της μινωικής Κρήτης, όπου οι αθλητές εκτελούσαν άλματα και διάφορες ακροβατικές ασκήσεις στην πλάτη ενός ταύρου. Αντίστοιχες πρακτικές και ασκήσεις συναντάμε σε όλους σχεδόν τους αρχαίους και σύγχρονους λαούς που είχαν σχέση με τα άλογα και οι αναβάτες τους εκπαιδεύονταν για να ανεβαίνουν και να κατεβαίνουν γρήγορα, να τα υπερπηδάνε, αλλά και να αλλάζουν θέση πάνω τους, καθώς τα άλογα έτρεχαν. Μάλιστα, γι' αυτόν το σκοπό, οι Ρωμαίοι είχαν κατασκευάσει ένα ξύλινο ομοίωμα του σώματος ενός αλόγου (ο πρόδρομος του πλάγιου ίππου), ώστε οι ασκήσεις να γίνονται στα γυμναστήρια και κυρίως με μεγαλύτερη ασφάλεια. Επίσης, πολλές από τις κινήσεις που γίνονται στις σύγχρονες ασκήσεις εδάφους αποτελούσαν μέρος της γενικής προπόνησης που έκαναν οι αθλητές στα γυμναστήρια της Αρχαίας Ελλάδας. Τη σύγχρονη μορφή της άρχισε να την αποκτά στη Γερμανία, στις αρχές του 19ου αιώνα, χάρη κυρίως στο έργο του εκπαιδευτικού Φρίντριχ Λούντβιχ Γιαν, του επονομαζόμενου και «πατέρα της γυμναστικής». Μεταξύ άλλων, ο Γιαν εισήγαγε τη γυμναστική στα σχολεία, ίδρυσε γυμναστήρια, διοργάνωσε γυμναστικούς αγώνες και δημιούργησε τις αρχικές μορφές των τριών από τα έξι όργανα της ενόργανης γυμναστικής που χρησιμοποιούνται ακόμη και σήμερα: του δίζυγου (παράλληλες μπάρες), του μονόζυγου και του ίππου που χρησιμοποιείται για το άλμα.
Στις 23 Ιουλίου του 1881 ιδρύθηκε στη Λιέγη του Βελγίου η Ευρωπαϊκή Ομοσπονδία Γυμναστικής, η οποία μετατράπηκε το 1921 σε παγκόσμια και μετονομάστηκε σε Διεθνή Ομοσπονδία Γυμναστικής (Fédération Internationale de Gymnastique, FIG). Η FIG είναι υπεύθυνη για τη θέσπιση και την τήρηση των κανόνων της αγωνιστικής γυμναστικής που ισχύουν για το Παγκόσμιο Πρωτάθλημα και τους Ολυμπιακούς Αγώνες. Σε αυτούς περιλαμβάνονται οι προδιαγραφές για τα όργανα της ενόργανης γυμναστικής, οι περιορισμοί που ισχύουν για τα προγράμματα και το σύστημα ή, αλλιώς, ο κώδικας βαθμολόγησης που χρησιμοποιείται για τον καθορισμό της επίδοσης ενός αθλητή ή μιας αθλήτριας. Επίσης, εκεί ορίζεται ότι οι γυμναστές και οι γυμνάστριες πρέπει να είναι τουλάχιστον 16 χρονών και ότι τα προγράμματα που εκτελούν είναι δικής τους επιλογής όσον αφορά στη σύνθεση των ασκήσεων. Η τελική βαθμολογία καθορίζεται από το βαθμό δυσκολίας των επιμέρους ασκήσεων, από το πόσο άρτια εκτελέστηκαν, από τη χάρη και την τεχνική του γυμναστή ή της γυμνάστριας, τη συνοχή της κίνησης κατά τη μετάβαση από τη μία άσκηση στην επόμενη και από την καλλιτεχνική διάσταση του όλου προγράμματος. Πολλές πρωτότυπες και δύσκολες ασκήσεις «βαπτίζονται» με τα ονόματα των αθλητών που τις πραγματοποίησαν για πρώτη φορά, όπως, για παράδειγμα, η διάσημη τριπλή και ανάποδη τούμπα (σάλτο) «Τσουκαχάρα», το περίφημο άλμα «Μελισσανίδης» και οι δύο κινήσεις στο δίζυγο του Τσολακίδη.
Η γυμναστική είναι ένα από τα ελάχιστα αθλήματα που περιλαμβάνονται συνεχώς στο πρόγραμμα των σύγχρονων Ολυμπιακών Αγώνων, από την πρώτη Ολυμπιάδα του 1896 στην Αθήνα έως σήμερα. Αρχικά, στο αγώνισμα συμμετείχαν μόνο άντρες. Η αγωνιστική ενόργανη γυμναστική των γυναικών άρχισε να αναπτύσσεται μόλις στις αρχές της δεκαετίας του 1920 και το 1928 περιλήφθηκε στο πρόγραμμα των Ολυμπιακών Αγώνων του Άμστερνταμ, μόνο όμως ως ομαδικό αγώνισμα. Με την ίδια μορφή εισήχθη για πρώτη φορά το 1934 και στο Παγκόσμιο Πρωτάθλημα Ενόργανης Γυμναστικής της FIG. Με αφετηρία το Παγκόσμιο Πρωτάθλημα του 1950, οι γυναίκες άρχισαν να διαγωνίζονται και να βαθμολογούνται και ατομικά σε κάθε όργανο, αφού μέχρι τότε οι επιδόσεις τους στα όργανα μετρούσαν μόνο για τη συγκεντρωτική βαθμολογία της ομάδας τους. Το ίδιο ίσχυσε και το 1952 στους Ολυμπιακούς Αγώνες του Ελσίνκι, όπου οριστικοποιήθηκαν το πλήθος, το είδος, και οι προδιαγραφές των οργάνων για τους άντρες και τις γυναίκες, καθώς και το πλήθος των αθλητών και των αθλητριών ανά ομάδα. Την ίδια εποχή, άρχισαν να αναδεικνύονται και οι πρώτες θρυλικές μορφές του αθλήματος (κυρίως από το χώρο της Σοβιετικής Ένωσης), με προεξάρχουσες εκείνες του Βίκτορ Τσουκάριν και της Λαρίσα Λατίνινα.
Οι μεγάλοι πρωταγωνιστές
Το άθλημα πάντως απογειώθηκε το 1976, με αφορμή την εμφάνιση της Ρουμάνας Νάντια Κομανέτσι, η οποία, σε ηλικία μόλις 14 χρόνων, μάγεψε το παγκόσμιο κοινό με τις επιδόσεις και την απαράμιλλη χάρη της κατά τη διάρκεια των Ολυμπιακών Αγώνων του Μόντρεαλ. Ήταν η πρώτη φορά που μία γυμνάστρια υποχρέωσε τους κριτές να δώσουν την απόλυτη βαθμολογία 10 σε μία άσκηση (στους ασύμμετρους ζυγούς του ομαδικού). Είναι χαρακτηριστικό ότι δεν είχε καν προβλεφθεί τέτοια βαθμολογία και οι ηλεκτρονικοί πίνακες του σταδίου έγραφαν «1.00» αντί για «10.00», καθώς είχαν μόνο 3 ψηφία. Ύστερα από λίγο την ακολούθησε η Σοβιετική Νέλι Κιμ στο άλμα και στις ασκήσεις εδάφους. Ωστόσο, με τα επτά συνολικά δεκάρια της, τα τρία χρυσά μετάλλια (σε σύνθετο ατομικό, ασύμμετρους ζυγούς και δοκό ισορροπίας), το ένα αργυρό (με τη Ρουμανία στο ομαδικό) και το ένα χάλκινο (στις ασκήσεις εδάφους), η Κομανέτσι δημιούργησε ένα ασύλληπτο ρεκόρ. Στην Ολυμπιάδα της Μόσχας του 1980 που ακολούθησε, ο Σοβιετικός Αλεξάντρ Ντιτγιάτιμ πήρε τη σκυτάλη από την Κομανέτσι, επιτυγχάνοντας αρκετά δεκάρια και κερδίζοντας οκτώ συνολικά μετάλλια (τα τρία από αυτά χρυσά), εκ των οποίων τα έξι σε μία ημέρα. Ο μόνος γυμναστής που μπορεί να συναγωνιστεί το ρεκόρ του είναι ο Βιτάλι Σέρμπο από τη Λευκορωσία, ο οποίος στους Ολυμπιακούς Αγώνες του 1992 στη Βαρκελώνη κέρδισε έξι χρυσά μετάλλια (ομαδικό, σύνθετο ατομικό, πλάγιο ίππο, κρίκους, άλμα και δίζυγο).
Η Ελληνική ενόργανη γυμναστική
Η ελληνική ενόργανη γυμναστική είχε κατακτήσει έξι μετάλλια στους Ολυμπιακούς Αγώνες του 1896 στην Αθήνα, αλλά από τότε και μέχρι τα τέλη της δεκαετίας του 1960 βρισκόταν σε μαρασμό. Η επανεμφάνισή της στο προσκήνιο των Ολυμπιακών Αγώνων έγινε στη διοργάνωση του 1988 στη Σεούλ με τη Φωφώ Βαρβαριώτου. Το 1996 στην Ατλάντα είχαμε αφενός τη συμμετοχή της ομάδας των γυναικών και αφετέρου την κατάκτηση του χρυσού μεταλλίου στις ασκήσεις εδάφους από τον Ιωάννη Μελισσανίδη. Ο Δημοσθένης Ταμπάκος στους κρίκους και ο Βλάσης Μάρας στο μονόζυγο είχαν επιτυχίες σε διεθνές επίπεδο, όπως επίσης ο Βασίλης Τσολακίδης (δίζυγο), ο Λευτέρης Κοσμίδης (ασκήσεις εδάφους), η Στεφανί Μπισμπίκου (δοκό ισορροπίας) και ο Λευτέρης Πετρούνιας.
Άνδρες
Το ολυμπιακό πρόγραμμα περιλαμβάνει οκτώ ανδρικά αγωνίσματα ενόργανης: έξι ατομικά αγωνίσματα οργάνων, το ατομικό σύνθετο και το ομαδικό σύνθετο. Σε παλιότερες ολυμπιάδες διεξήχθησαν και άλλα αγωνίσματα γυμναστικής.
Γυναίκες
Το ολυμπιακό πρόγραμμα περιλαμβάνει έξι γυναικεία αγωνίσματα ενόργανης: τέσσερα ατομικά αγωνίσματα οργάνων, το ατομικό σύνθετο και το ομαδικό σύνθετο. Σε παλιότερες ολυμπιάδες διεξήχθη και μια παραλλαγή της σημερινής ρυθμικής.
Παραπομπές
Κατηγορία:Γυμναστική (άθλημα)
Πλαστική σακούλα
μικρογραφία|Μια πλαστική σακούλα που χρησιμοποιείται για τη συλλογή απορριμμάτων σε έναν δρόμο στο [[Παρίσι]] Η πλαστική σακούλα είναι τύπος δοχείου κατασκευασμένου από λεπτή, εύκαμπτη, πλαστική μεμβράνη, μη υφαντό ύφασμα ή πλαστικό ύφασμα. Οι πλαστικές σακούλες χρησιμοποιούνται για τη συγκράτηση και τη μεταφορά αγαθών, όπως τρόφιμα, προϊόντα, σκόνες, πάγο, περιοδικά, χημικά προϊόντα και απορρίμματα. Είναι μια κοινή μορφή συσκευασίας.
Οι περισσότερες πλαστικές σακούλες είναι θερμοκολλημένες στις ραφές, ενώ κάποιες είναι κολλημένες με κόλλες ή είναι ραμμένες.
Πολλές χώρες εισάγουν νομοθεσία για τη σταδιακή κατάργηση των ελαφρών πλαστικών σακουλών, επειδή το πλαστικό δεν διασπάται ποτέ πλήρως, προκαλώντας αιώνια ρύπανση πλαστικών και περιβαλλοντικές επιπτώσεις. Κάθε χρόνο, περίπου 1 έως 5 τρισεκατομμύρια πλαστικές σακούλες χρησιμοποιούνται και απορρίπτονται σε όλο τον κόσμο. Από το σημείο πώλησης μέχρι τον προορισμό, οι πλαστικές σακούλες έχουν διάρκεια ζωής 12 λεπτών. Περίπου 320 σακούλες κατά κεφαλήν χρησιμοποιήθηκαν το 2014 στις Ηνωμένες Πολιτείες Αμερικής.
Συσκευασία
μικρογραφία| Πλαστική σακούλα με αλάτι αποσκληρυντικού νερού. Μια λαβή κόβεται μέσα από το χοντρό πλαστικό για να επιτρέπεται η μεταφορά. μικρογραφία| Πλαστική θήκη που περιέχει ξηρούς καρπούς Διατίθενται πολλές επιλογές σχεδίασης και χαρακτηριστικά. Ορισμένες τσάντες έχουν αυλακώσεις για να επιτρέπουν μεγαλύτερο όγκο περιεχομένου, ειδικές θήκες στήριξης για να έχουν τη δυνατότητα να στέκονται όρθιες σε ένα ράφι ή ένα ψυγείο και ορισμένες έχουν επιλογές που ανοίγουν ή ξανακλείνουν. Οι λαβές κόβονται ή προστίθενται σε μερικές.
Οι τσάντες μπορούν να κατασκευαστούν με μια ποικιλία από πλαστικές μεμβράνες. Το πολυαιθυλένιο (LDPE, LLDPE, κ.λπ.) είναι το πιο κοινό. Άλλες μορφές, συμπεριλαμβανομένων ελασμάτων και συνεξώθησης μπορούν να χρησιμοποιηθούν όταν χρειάζονται οι φυσικές ιδιότητες. Τα πλαστικά για τη δημιουργία σακουλών μιας χρήσης κατασκευάζονται κυρίως με ορυκτά καύσιμα. Η Διεθνής Ημέρα Χωρίς Πλαστική Σακούλα εορτάζεται στις 3 Ιουλίου.
Οι πλαστικές σακούλες χρησιμοποιούν συνήθως λιγότερο υλικό από ότι συγκρίσιμο με κουτιά, χαρτοκιβώτια ή βάζα, επομένως θεωρούνται συχνά ως «μειωμένη ή ελαχιστοποιημένη συσκευασία». Τον Ιούνιο του 2009, το Ινστιτούτο Ενέργειας και Περιβαλλοντικής Έρευνας της Γερμανίας κατέληξε στο συμπέρασμα ότι τα πλαστικά με βάση το πετρέλαιο, ειδικά εάν ανακυκλώνονται, έχουν καλύτερη ανάλυση κύκλου ζωής από τα κομποστοποιήσιμα πλαστικά. Πρόσθεσαν ότι «οι σημερινές σακούλες που κατασκευάζονται από βιοπλαστικά έχουν λιγότερο ευνοϊκά προφίλ περιβαλλοντικών επιπτώσεων από τα άλλα υλικά που εξετάστηκαν» και ότι αυτό οφείλεται στη διαδικασία παραγωγής πρώτων υλών.
Ανάλογα με την κατασκευή, οι πλαστικές σακούλες μπορούν να είναι κατάλληλες για ανακύκλωση πλαστικών. Μπορούν να αποτεφρωθούν σε κατάλληλες εγκαταστάσεις για τη μετατροπή των αποβλήτων σε ενέργεια. Είναι σταθερά και καλοήθη σε χώρους υγειονομικής ταφής. Ωστόσο, εάν απορριφθούν ακατάλληλα, οι πλαστικές σακούλες μπορούν να δημιουργήσουν αντιαισθητικά σκουπίδια και να βλάψουν ορισμένους τύπους άγριας ζωής. Οι πλαστικές σακούλες έχουν χαμηλά ποσοστά ανακύκλωσης λόγω έλλειψης ικανότητας διαχωρισμού. Η ανακύκλωση μικτών υλικών προκαλεί μόλυνση του υλικού. Ωστόσο, οι πλαστικές σακούλες επαναχρησιμοποιούνται πριν από την απόρριψη σε ποσοστό 1,6 φορά.
Οι σακούλες κατασκευάζονται επίσης με λαβές μεταφοράς, τρύπες ανάρτησης, εξαρτήματα ταινίας ή χαρακτηριστικά ασφαλείας. Ορισμένες σακούλες έχουν προβλέψεις για εύκολο και ελεγχόμενο άνοιγμα. Τα επανακλειόμενα χαρακτηριστικά, συμπεριλαμβανομένων των λωρίδων με φερμουάρ που κλείνουν, είναι κοινά για τις σακούλες κουζίνας που αγοράζονται άδειες και για ορισμένα τρόφιμα. Ορισμένες σακούλες είναι σφραγισμένες για δυνατότητα παραβίασης, συμπεριλαμβανομένων ορισμένων όπου η λειτουργία πίεσης προς επανασφράγιση γίνεται προσβάσιμη μόνο όταν μια διάτρητη εξωτερική σφράγιση έχει σχιστεί.
Οι σακούλες βρασμού χρησιμοποιούνται συχνά για σφραγισμένα κατεψυγμένα τρόφιμα, μερικές φορές για πλήρη ορεκτικά. Οι σακούλες είναι συνήθως σκληρές θερμικά σφραγισμένες από νάιλον ή πολυεστέρα για να αντέχουν τις θερμοκρασίες του βραστού νερού. Ορισμένες σακούλες είναι πορώδεις ή διάτρητες για να επιτρέψουν στο ζεστό νερό να έρθει σε επαφή με το φαγητό: ρύζι, ζυμαρικά, κ.λπ. Τα παντοπωλεία είναι ο μεγαλύτερος προμηθευτής πλαστικών σακουλών μιας χρήσης.
Συσκευασία σακούλας σε κουτί χρησιμοποιείται συχνά για υγρά όπως κρασί σε κουτί και για θεσμικά μεγέθη άλλων υγρών.
Ιατρικές χρήσεις
Οι πλαστικές σακούλες χρησιμοποιούνται για πολλούς ιατρικούς σκοπούς. Η μη πορώδης ποιότητα της πλαστικής μεμβράνηςσημαίνει ότι είναι χρήσιμες για την απομόνωση μολυσματικών σωματικών υγρών. Άλλες πορώδεις σακούλες από μη υφασμένα πλαστικά μπορούν να αποστειρωθούν με αέριο και να διατηρήσουν αυτή τη στειρότητα. Οι σακούλες μπορούν να κατασκευαστούν υπό ελεγχόμενες αποστειρωμένες συνθήκες κατασκευής, ώστε να μπορούν να χρησιμοποιηθούν όταν η μόλυνση αποτελεί κίνδυνο για την υγεία. Είναι ελαφριές και εύκαμπτες, ώστε να μπορούν να μεταφερθούν ή να τοποθετηθούν δίπλα σε ασθενείς χωρίς να κάνουν τον ασθενή να νιώθει τόσο άβολα όσο ένα βαρύ γυάλινο μπουκάλι. Είναι λιγότερο ακριβές από τις επαναχρησιμοποιήσιμες επιλογές, όπως τα γυάλινα μπουκάλια. Μέτριας ποιότητας στοιχεία από μια συστηματική ανασκόπηση του 2018 έδειξαν ότι τα πλαστικά περιτυλίγματα ή οι σακούλες απέτρεψαν την υποθερμία σε σύγκριση με τη συνήθη φροντίδα, ειδικά σε εξαιρετικά πρόωρα βρέφη.
Πλαστικές σακούλες για ψώνια
Ανοιχτές σακούλες με χερούλια μεταφοράς χρησιμοποιούνται σε μεγάλους αριθμούς. Τα καταστήματα τις παρέχουν συχνά ως διευκόλυνση στους αγοραστές. Ορισμένα καταστήματα χρεώνουν μια ονομαστική χρέωση για μια σακούλα. Οι επαναχρησιμοποιούμενες τσάντες αγορών βαρέως τύπου θεωρούνται συχνά περιβαλλοντικά καλύτερες από τις χάρτινες ή πλαστικές σακούλες αγορών μιας χρήσης. Λόγω περιβαλλοντικών προβλημάτων και προβλημάτων απορριμμάτων, ορισμένες τοποθεσίες καταβάλλουν προσπάθειες για τη σταδιακή κατάργηση των ελαφρών πλαστικών σακουλών.
Ιστορία
μικρογραφία| Μια γερμανική πλαστική σακούλα για ψώνια, φρεσκοδιπλωμένη (αριστερά) και χρησιμοποιημένη (δεξιά) μικρογραφία| Διαφορετικά προϊόντα κρέατος της Ταϊλάνδης σε πλαστικές σακούλες Αμερικάνικες και ευρωπαϊκές αιτήσεις διπλωμάτων ευρεσιτεχνίας που σχετίζονται με την παραγωγή πλαστικών σακουλών για ψώνια μπορούν να βρεθούν να χρονολογούνται από τις αρχές της δεκαετίας του 1950, αλλά αυτές αναφέρονται σε σύνθετες κατασκευές με λαβές στερεωμένες στη σακούλα σε μια δευτερογενή διαδικασία παραγωγής. Η σύγχρονη ελαφριά σακούλα για ψώνια είναι εφεύρεση του Σουηδού μηχανικού Στεν Γκούσταφ Τούλιν. Στις αρχές της δεκαετίας του 1960, ο Τούλιν ανέπτυξε μια μέθοδο σχηματισμού μιας απλής μονοκόμματης σακούλας με δίπλωμα, συγκόλληση και κοπή ενός επίπεδου σωλήνα από πλαστικό για την εταιρεία συσκευασίας Celloplast, στο Νόρσεπινγκ της Σουηδίας. Το σχέδιο του Τούλιν παρήγαγε μια απλή, δυνατή τσάντα με υψηλή ικανότητα μεταφοράς φορτίου και κατοχυρώθηκε παγκοσμίως από την Celloplast το 1965.
Από τα μέσα της δεκαετίας του 1980 και μετά, οι πλαστικές σακούλες έγιναν κοινές για τη μεταφορά καθημερινών ειδών παντοπωλείου από το κατάστημα σε οχήματα και σπίτια σε όλο τον ανεπτυγμένο κόσμο. Καθώς οι πλαστικές σακούλες αντικαθιστούσαν ολοένα και περισσότερο τις χάρτινες σακούλες και καθώς άλλα πλαστικά υλικά και προϊόντα αντικατέστησαν το γυαλί, το μέταλλο, την πέτρα, την ξυλεία και άλλα υλικά, ξέσπασε ένας πόλεμος για τα υλικά συσκευασίας, με τις πλαστικές σακούλες για ψώνια στο επίκεντρο των διαφωνιών με μεγάλη δημοσιότητα.
Το 1992, η Sonoco Products Company κατοχύρωσε με δίπλωμα ευρεσιτεχνίας την «αυτοανοιγόμενη στοίβα σακουλών πολυαιθυλενίου». Η κύρια καινοτομία αυτού του επανασχεδιασμού είναι ότι η αφαίρεση μιας τσάντας από το ράφι ανοίγει την επόμενη τσάντα στη στοίβα.
Διεθνής χρήση
Ο αριθμός των πλαστικών σακουλών που χρησιμοποιούνται και απορρίπτονται παγκοσμίως έχει υπολογιστεί ότι είναι της τάξης του ενός τρισεκατομμυρίου ετησίως. Η χρήση πλαστικών σακουλών διαφέρει δραματικά μεταξύ των χωρών. Ενώ ο μέσος καταναλωτής στην Κίνα χρησιμοποιεί μόνο δύο ή τρεις πλαστικές σακούλες το χρόνο, οι αριθμοί είναι πολύ υψηλότεροι στις περισσότερες άλλες χώρες: Δανία: 4, Ιρλανδία: 20, Γερμανία: 65, Πολωνία, Ουγγαρία, Σλοβακία: περισσότερες από 400.
Πολλές πόλεις και κομητείες έχουν απαγορεύσει τη χρήση πλαστικών σακουλών από τα παντοπωλεία ή έχουν εισαγάγει μια ελάχιστη χρέωση. Τον Σεπτέμβριο του 2014, η Καλιφόρνια έγινε η πρώτη πολιτεία που ψήφισε νόμο που απαγορεύει τη χρήση τους. Οι τοπικοί κατασκευαστές πλαστικών σακουλών, σύμφωνα με τη νομοθεσία, θα λάβουν οικονομική υποστήριξη για να τους βοηθήσουν να φτιάξουν πιο ανθεκτικές σακούλες πολλαπλών χρήσεων, οι οποίες θα πωλούνταν από τα παντοπωλεία αντί να χαρίζονται, όπως και οι πλαστικές σακούλες. Στην Ινδία, η κυβέρνηση έχει απαγορεύσει τη χρήση πλαστικών σακουλών πάχους κάτω των 50 μικρομέτρων. Το 2018, το Μόντρεαλ του Καναδά απαγόρευσε επίσης τις πλαστικές σακούλες, με την Οτάβα να αναμένεται επίσης να θέσει σε ισχύ την απαγόρευση.
Πλαστικές σακούλες και περιβάλλον
μικρογραφία| Βιοδιασπώμενη σακούλα από ένα παντοπωλείο στην [[Τάλσα (Οκλαχόμα)|Τάλσα της Οκλαχόμα]] Οι πλαστικές σακούλες κατασκευάζονται κυρίως από προϊόντα πετρελαίου και φυσικού αερίου. Το 8% των παγκόσμιων πόρων πετρελαίου χρησιμοποιείται για τη δημιουργία πλαστικών σακουλών με 12 εκατομμύρια βαρέλια πετρελαίου την ημέρα. Τα μισά από αυτά χρησιμοποιούνται ως υλικά για την κατασκευή τους και τα άλλα μισά για ενέργεια για την κατασκευή τους. Με αυτόν τον ρυθμό, σύντομα θα εξαντληθεί, επηρεάζοντας πολλά πράγματα που εξαρτώνται από τον πόρο. Για να μην αναφέρουμε όλη την ατμοσφαιρική ρύπανση που προκαλεί.
Frank Ocean
Ο Φρανκ Όσιαν (γεννημένος Κρίστοφερ Έντγουιν Μπρώ στις 28 Οκτωβρίου 1987) είναι Αμερικάνος τραγουδιστής, τραγουδοποιός, παραγωγός, ράπερ και φωτογράφος. Είναι γνωστός για τα αναγνωρισμένα του εναλλακτικά R&B άλμπουμ channel ORANGE και Blonde.
Πλαστική σακούλα
Πλαστικές σακούλες και περιβάλλον
Οι μη λιπασματοποιήσιμες πλαστικές σακούλες μπορεί να χρειαστούν έως και 1000 χρόνια για να αποσυντεθούν. Οι πλαστικές σακούλες δεν είναι ικανές για βιοαποικοδόμηση αλλά μάλλον φωτοδιασπώνται, μια διαδικασία με την οποία οι πλαστικές σακούλες διασπώνται σε μικρότερα τοξικά μέρη. Στη δεκαετία του 2000, πολλά καταστήματα και εταιρείες άρχισαν να χρησιμοποιούν διαφορετικούς τύπους βιοδιασπώμενων σακουλών για να συμμορφωθούν με τα αντιληπτά περιβαλλοντικά οφέλη.
Frank Ocean
Ξεκίνησε την καριέρα του γράφοντας τραγούδια άλλων καλλιτεχνών, συχνά ανώνυμα, έως ότου έγινε μέρος του εναλλακτικού hip hop συγκροτήματος Odd Future το 2010. Ως μέλος του συγκροτήματος, ο Όσιαν όχι μόνο έγινε γνωστός άλλα γνώρισε άτομα με τα οποία θα συνεργαζόταν ακόμα και μετά από την ανεπίσημη διάλυση του συγκροτήματος, όπως ο ηγέτης της μπάντας, Tyler, the Creator. To 2011 ο Όσιαν κυκλοφόρησε το πρώτο του σόλο έργο, το mixtape nostalgia, ULTRA, το οποίο έλαβε θετικές κριτικές. Το 2012 κυκλοφόρησε το πρώτο άλμπουμ του Όσιαν, channel ORANGE, το οποίο έκανε το ντεμπούτο του στο νούμερο 2 του Αμερικάνικου Billboard 200 και σύντομα έγινε πλατινένιο. Το channel ORANGE έλαβε ευρεία αναγνώριση, λαμβάνοντας υποψηφιότητα για το βραβείο Γκράμι καλύτερου άλμπουμ και κερδίζοντας το βραβείο Γκράμι καλύτερου σύγχρονου urban άλμπουμ. Μερικές μέρες πριν την κυκλοφορία του άλμπουμ, ο Όσιαν, μέσω του μέσου κοινωνικής δικτύωσης Tumblr αποκάλυψε ότι είναι αμφιφυλόφιλος, κάτι το οποίο τράβηξε πολύ προσοχή.
Πλαστική σακούλα
Πλαστικές σακούλες και περιβάλλον
Όταν οι πλαστικές σακούλες για ψώνια δεν απορρίπτονται σωστά, μπορεί να καταλήξουν σε ρυάκια, που στη συνέχεια τις οδηγούν να καταλήξουν στον ανοιχτό ωκεανό. Για τον μετριασμό της θαλάσσιας ρύπανσης από πλαστικές σακούλες μιας χρήσης, πολλές δικαιοδοσίες σε όλο τον κόσμο έχουν εφαρμόσει απαγορεύσεις ή χρεώσεις για τη χρήση πλαστικών σακουλών. Υπολογίζεται ότι 300 εκατομμύρια πλαστικές σακούλες καταλήγουν μόνο στον Ατλαντικό Ωκεανό. Ο τρόπος με τον οποίο επιπλέουν οι σακούλες σε ανοιχτά νερά μπορεί να μοιάζει με μέδουσα, θέτοντας σημαντικούς κινδύνους για τα θαλάσσια θηλαστικά και τις θαλάσσιες χελώνες, όταν τρώγονται κατά λάθος και εισέρχονται στο πεπτικό σύστημα των ζώων. Μετά την κατάποση, το πλαστικό υλικό μπορεί να οδηγήσει σε πρόωρο θάνατο. Μόλις συμβεί ο θάνατος και το σώμα του ζώου αποσυντεθεί, το πλαστικό εισέρχεται ξανά στο περιβάλλον, δημιουργώντας περισσότερα πιθανά προβλήματα.
Αρχαίο θέατρο Μυτιλήνης
Τοποθεσία
Το Αρχαίο Θέατρο Μυτιλήνης βρίσκεται στον Δήμο Μυτιλήνης, λίγο έξω από την πόλη, σε καταπράσινο τοπίο που θυμίζει την πατρίδα της Σαπφούς, του Αρίωνα και του Αλκαίου, αλλά και του Πιττακού - ενός απ' τους επτά σοφούς. Κατασκευασμένο στους πευκόφυτους λόφους στα βόρεια της πόλης, απέναντι από το κάστρο.
Πλαστική σακούλα
Πλαστικές σακούλες και περιβάλλον
Τεράστιες μάζες πλαστικών απορριμμάτων καταλήγουν στους ωκεανούς ετησίως και προκαλούν πολλές ζημιές, όπως κίνδυνος θαλάσσιων ειδών, διαταραχή στον τροφικό ιστό που τελικά επηρεάζει το θαλάσσιο οικοσύστημα, αρκετά μικροβιακά και ξένα είδη αποικίζονται σε πλαστικά σωματίδια ενισχύοντας την επιβλαβή τους δράση και πλαστικά σωματίδια που οδηγούνται από τους ανέμους, τα οποία σχηματίζουν σκουπίδια σε διάφορα μέρη των ωκεανών.
Frank Ocean
Παρά την επιτυχία του channel ORANGE, o Όσιαν απέφειγε συνεντεύξεις και δημόσιες εμφανίσεις. Το 2013, επιβεβαίωσε ότι ηχογραφούσε ένα ακόμα άλμπουμ. Το 2014 ανακοίνωσε ότι το άλμπουμ είχε σχεδόν ολοκληρωθεί, ενώ τον Απρίλιο του 2015, μέσω μιας μυστηριώδους ανάρτησης, ανακοίνωσε ότι το άλμπουμ θα κυκλοφορούσε τον Ιούλιο της ίδιας χρονιάς. Το άλμπουμ δεν κυκλοφόρησε τον Ιούλιο, χωρίς κάποια εξήγηση ή δήλωση του Όσιαν για το θέμα. Τον Ιούλιο του 2016 ο Όσιαν υπονόησε πως το άλμπουμ, με τίτλο Boys Don't Cry, θα κυκλοφορούσε τον ίδιο μήνα, κάτι που επίσης δεν συνέβη. Στις 1 Αυγούστου 2016, μια μυστήρια ζωντανή ροή εμφανίστηκε στην ιστοσελίδα του Όσιαν η οποία απεικόνιζε τον Όσιαν να χτίζει μιαν σκάλα. Η ζωντανή ροή συνέχισε για περίπου 140 ώρες εώς ότου στις 19 Ιουλίου μουσική υπόκρουση προστέθηκε στην ροή. Αυτή η μουσική ήταν το "οπτικό άλμπουμ" Endless, διαρκείας 45 λεπτών, το οποίο επιβεβαιώθηκε ως διαφορετικό πρότζεκτ από τo Boys Don't Cry. Το Endless έλαβε μια κανονική κυκλοφορία ως άλμπουμ το 2018, δύο χρόνια μετά την πρεμιέρα του, λαμβάνοντας θετικές κριτικές. Στις 20 Αυγούστου 2016, μια μέρα μετά την πρεμιέρα του Endless και 4 χρόνια μετά την κυκλοφορία του channel ORANGE, το εξαιρετικά αναμενόμενο δεύτερο άλμπουμ του Όσιαν, Boys Don't Cry, τελικά κυκλοφόρησε, άλλα με τον τίτλο Blonde. Το άλμπουμ έκανε το ντεμπούτο του στο νούμερο ένα του Billboard 200 στην Αμερική και σε άλλες χώρες, και έγινε πλατινένιο. Το Blonde έλαβε διθυραμβική ανταπόκριση απο τους οπαδόυς του Όσιαν καθώς και απο τους κριτικούς, και ονομάστηκε ένα απο τα 10 καλύτερα άλμπουμ του 21ου αιώνα απο το The Guardian.
Αρχαίο θέατρο Μυτιλήνης
Αρχαιολογική σκαπάνη
Το 1958 αποκαλύφθηκε η ορχήστρα που έχει διάμετρο 24.20 μ., η σκηνή και μέρος από το κοίλο, με διάμετρος στη βάση του 107 μ. Το θέατρο είχε χωρητικότητα 15.000 θέσεων και εξαιρετική ακουστική. Ανακαινίστηκε από τους Ρωμαίους και όταν το 62 μ.Χ. το επισκέφθηκε ο Πομπήιος, εντυπωσιάστηκε τόσο, ώστε διέταξε να χτιστεί ένα παρόμοιο στη Ρώμη.
Πλαστική σακούλα
Πλαστικές σακούλες και περιβάλλον
Τα θαλάσσια ζώα δεν είναι τα μόνα ζώα που επηρεάζονται από την ακατάλληλη απόρριψη της πλαστικής σακούλας. Τα θαλάσσια πτηνά, όταν κυνηγούν, αντιλαμβάνονται το διμεθυλοσουλφίδιο (DMS) που παράγεται από τα φύκια. Το πλαστικό είναι ένα γόνιμο έδαφος για τα φύκια, επομένως τα θαλάσσια πουλιά τρώνε λανθασμένα τη σακούλα και όχι τα ψάρια που συνήθως καταπίνουν τα φύκια. (National Geographic).
Αρχαίο θέατρο Μυτιλήνης
Πηγές
Κατηγορία:Αρχαία ελληνικά θέατρα
Πλαστική σακούλα
Πλαστικές σακούλες και περιβάλλον
Οι πλαστικές σακούλες δεν έχουν καλή απόδοση στο περιβάλλον, αλλά αρκετές κυβερνητικές μελέτες έχουν βρει ότι είναι μια φιλική προς το περιβάλλον επιλογή σακούλας μεταφοράς. Σύμφωνα με την Recyc-Quebec, μια καναδική εταιρεία ανακύκλωσης, «Η συμβατική πλαστική σακούλα έχει πολλά περιβαλλοντικά και οικονομικά πλεονεκτήματα. Λεπτή και ελαφριά, η παραγωγή της απαιτεί λίγα υλικά και ενέργεια. Αποφεύγει επίσης την παραγωγή και την αγορά σακουλών σκουπιδιών/κάδων, καθώς επωφελείται από υψηλό ποσοστό επαναχρησιμοποίησης όταν επαναχρησιμοποιείται για αυτόν τον σκοπό (77,7%)». Κυβερνητικές μελέτες από τη Δανία και το Ηνωμένο Βασίλειο, καθώς και μια μελέτη από το Πανεπιστήμιο Κλέμσον, κατέληξαν σε παρόμοια συμπεράσματα.
Frank Ocean
Μετά την κυκλοφορία του Blonde, ο Όσιαν έχει κυκλοφορήσει διάφερα επιτυχημένα singles, όπως τα Chanel, Moon River ή Biking. Το 2017 δημιούργησε την ραδιοφωνική σειρά Blonded Radio, με ένα νέο του single να κάνει πρεμιέρα σε κάθε επεισόδιο, όμως η σειρά δεν κράτησε για περισσότερο απο 11 επεισόδια. To 2017 δήλωσε ότι είχε ηχογραφήσει ένα ακόμα άλμπουμ, αλλά κανένα τέτοιο πρότζεκτ δεν έχει ακόμα κυκλοφορήσει.
Παραπομπές
Κατηγορία:Αμερικανοί τραγουδιστές
Πλαστική σακούλα
Πλαστικές σακούλες και περιβάλλον
Παρόλο που οι σακούλες είναι πλαστικές, συνήθως δεν μπορούν να ανακυκλωθούν σε κάδους ανακύκλωσης. Το υλικό προκαλεί συχνά εμπλοκή του εξοπλισμού που χρησιμοποιείται στα εργοστάσια ανακύκλωσης, με αποτέλεσμα να χρειάζεται να σταματήσει η μηχανή ανακύκλωσης και να επιβραδυνθεί η καθημερινή λειτουργία. Ωστόσο, οι πλαστικές σακούλες είναι 100% ανακυκλώσιμες. Για να τις ανακυκλώσει, ο χρήστης πρέπει να τις αφήσει σε κάδους που δέχονται πλαστικές μεμβράνες. Συνήθως, αυτό σημαίνει ότι θα επιστραφούν στο παντοπωλείο ή σε άλλο μεγάλο κατάστημα λιανικής.
Κίνδυνος για τα παιδιά
Οι λεπτές, προσαρμοσμένες πλαστικές σακούλες, ειδικά οι σακούλες στεγνού καθαρισμού, έχουν τη δυνατότητα να προκαλέσουν ασφυξία. Εξαιτίας αυτού, περίπου 25 παιδιά στις Ηνωμένες Πολιτείες ασφυκτιούν κάθε χρόνο λόγω πλαστικών σακουλών, σχεδόν τα εννέα δέκατα των οποίων είναι κάτω του ενός έτους. Αυτό οδήγησε σε προαιρετικές προειδοποιητικές ετικέτες σε ορισμένες σακούλες που αποτελούν κίνδυνο για τα μικρά παιδιά.
Χρήσεις
Οι πλαστικές σακούλες χρησιμοποιούνται για διάφορες εφαρμογές:
Περαιτέρω ανάγνωση
Κατηγορία:Δοχεία Κατηγορία:Συσκευασίες
Βρετανικό Κοιμητήριο Μίκρας
Το Βρετανικό Κοιμητήριο Μίκρας (αγγλικά: Mikra British Cemetery) είναι βρετανικό στρατιωτικό κοιμητήριο της περιόδου του Α΄ Παγκοσμίου Πολέμου στην Καλαμαριά, προάστιο της πόλεως της Θεσσαλονίκης, στην Ελλάδα. Ξεκίνησε τη λειτουργία του τον Απρίλιο του 1917, ενώ παρέμεινε σε χρήση έως το 1920. Έπειτα από την υπογραφή της Συνθήκης του Μούδρου, το κοιμητήριο επεκτάθηκε περαιτέρω με την προσθήκη ταφικών μνημείων αλλοεθνών πεσόντων. Υπεύθυνη για τη συντήρηση και διαχείρισή του είναι η Επιτροπή Στρατιωτικών Τάφων της Κοινοπολιτείας.
Τοποθεσία
Το κοιμητήριο βρίσκεται στη Καλαμαριά, προάστιο της Θεσσαλονίκης, ενώ η ακριβής τοποθεσία του βρίσκεται μεταξύ του στρατοπέδου Νταλίπη και του ελληνικού δημοτικού νεκροταφείου της Καλαμαριάς, σε κοντινή απόσταση της Οδού Κωνσταντίνου Καραμανλή.
Ιστορία
Κατά τη διάρκεια του Α΄ Παγκοσμίου Πολέμου, η Θεσσαλονίκη αποτέλεσε έδρα της Βρετανικής Δύναμης Θεσσαλονίκης, ενώ περιελάμβανε, συνολικά, δεκαοκτώ διαφορετικά νοσοκομεία. Εκ των συγκεκριμένων νοσοκομείων, τρία ήσαν καναδικά, χωρίς, ωστόσο, να υπάρχει κάποιος καναδικής καταγωγής στρατιώτης μεταξύ των δυνάμεων της Κοινοπολιτείας.
Προ της κατασκευής του κοιμητηρίου της Μίκρας, οι πεσόντες των δυνάμεων της Κοινοπολιτείας θάβονταν εντός τοπικών προτεσταντικών και ρωμαιοκαθολικών κοιμητηρίων. Παράλληλα, κατά τη διάρκεια της περιόδου μεταξύ Νοεμβρίου του 1915 και Οκτωβρίου του 1918, χρησιμοποιείτο το Αγγλογαλλικό Στρατιωτικό Κοιμητήριο, επί της Οδού Λαγκαδά.
Το κοιμητήριο περιλαμβάνει, συνολικά, 1,810 τάφους μελών των δυνάμεων της Κοινοπολιτείας κατά τη διάρκεια του Α΄ Παγκοσμίου Πολέμου, καθώς και επιπλέον, συνολικά, 147 στρατιωτικούς τάφους αλλοεθνών.
Παραπομπές
Κατηγορία:Θεσσαλονίκη Κατηγορία:Νεκροταφεία στην Ελλάδα Κατηγορία:Κτίρια και κατασκευές στη Θεσσαλονίκη Κατηγορία:Αξιοθέατα στη Θεσσαλονίκη Κατηγορία:Μνημεία του Α΄ Παγκοσμίου πολέμου
Χρήστος Νανάκος
Ο Χρήστος Νανάκος ήταν Έλληνας ποδοσφαιριστής και αθλητής του στίβου, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1948 ως το 1963, συμμετέχοντας σε περισσότερους από διακόσιους αγώνες των "κιτρινόμαυρων".
Καριέρα
Ο Νανάκος εντάχθηκε στον Άρη μετά το τέλος της γερμανικής κατοχής, παίζοντας στις ομάδες υποδομής των "κίτρινων" μέχρι το 1948. Στα πρώτα χρόνια της καριέρας του δεν είχε πολλές συμμετοχές, αγωνιζόμενος σε μόλις έναν αγώνα του πρωταθλήματος Θεσσαλονίκης το 1950.
Μέχρι την σεζόν 1954-55 έπαιζε στην θέση του δεξιού επιθετικού, αλλά εκείνη την χρονιά ο προπονητής Κίριλ Σιμονόφσκι τον τοποθέτησε στο δεξί άκρο της άμυνας, όπου παρέμεινε μέχρι το τέλος της καριέρας του. Αγωνίστηκε για πρώτη φορά στη νέα του θέση στην ήττα του Άρη από τον Απόλλων Καλαμαριάς με 3-1 στις 13 Φεβρουαρίου 1955. Ο Άρης κατέλαβε την τρίτη θέση στο τοπικό πρωτάθλημα, ενώ για την διοργάνωση του κυπέλλου απέκλεισε τον Π.Ο. Ξηροκρήνης και τη Νίκη Βόλου, πριν ηττηθεί στην προημιτελική φάση από τον Παναθηναϊκό με 1-0, με τον Νανάκο στην σύνθεση του.
Την επόμενη χρονιά, ο Άρης κατέλαβε την δεύτερη θέση στο τοπικό πρωτάθλημα και την πρώτη στον βόρειο όμιλο, καταλήγοντας έκτος στο πρωτάθλημα Ελλάδος. Παράλληλα, έφθασε ως την ημιτελική φάση του κυπέλλου για πρώτη φορά μετά από έξι χρόνια, για να αποκλειστεί από τον Ολυμπιακό.
Στον αγώνα της δεύτερης αγωνιστικής του πρωταθλήματος Θεσσαλονίκης 1957-58 κατά του Μακεδονικού, ο Νανάκος αποβλήθηκε και δεν αγωνίστηκε για την υπόλοιπη σεζόν. Το 1958-59, κατέκτησε το τοπικό πρωτάθλημα με τους "κίτρινους" και αγωνίστηκε σε όλους τους αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την έκτη θέση. Η αξία του αναγνωρίστηκε όταν κλήθηκε στην Εθνική Ελλάδος, αλλά τελικά δεν αγωνίστηκε.
Το 1990, τιμήθηκε από την διοίκηση του Άρη για την πολυετή προσφορά του στον σύλλογο. Απεβίωσε στις 1 Φεβρουαρίου 1997, σε ηλικία 67 ετών.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Αμυντικοί ποδοσφαιριστές Κατηγορία:Αθλητές στίβου Άρη
Όρη Μαχένγκε
thumb|Χάρτης όπου φαίνονται με κόκκινο τα Όρη της Ανατολικής Αψίδας. Τα Όρη Μαχένγκε διακρίνονται κάτω και δεξιά. Τα Όρη Μαχένγκε (Mahenge Mountains), είναι ένας ασβεστολιθικός ορεινός όγκος της Τανζανίας, ο οποίος αποτελεί κυματιστό οροπέδιο του οποίου το μέσο ύψος είναι περίπου 1000 m, με ανώτατο τα 1400 m στο προστατευόμενο δάσος Muhulu. Βρίσκεται 50 χιλιόμετρα νοτιοδυτικά των Ουντζούνγκουα Ορέων, στην Περιοχή Ουλάνγκα (Ulanga District) της Περιφέρειας Μορογκόρο (Morogoro Region).
Εντός της ζώνης επιρροής βρίσκονται επτά προστατευόμενα δάση: το Ligamba, ο Κρημνός Μαχένγκε (Mahenge Escarpment), Mselezi, Muhulu, Myoe, Nawenge και Σάλι (Sali), που συνολικά καταλαμβάνουν μια επιφάνεια περίπου 5.000 εκταρίων.
Το δάσος κυμαίνεται από τα πεδινά, τα υποορεινά δάση και κάποια, αν και είναι συνήθως μικρού μεγέθους και σε μεγάλο βαθμό υποβαθμισμένα. Ολόκληρη η οροσειρά καταλαμβάνει περίπου 50 χιλιόμετρα από βορρά προς νότο και 25 χιλιόμετρα από τα ανατολικά προς τα δυτικά.
Βιοποικιλότητα
Δεδομένου ότι αποτελεί τμήμα από τα Όρη της Ανατολικής Αψίδας της Τανζανίας, έχει 2 έως 5 ενδημικά σπονδυλωτά δέντρα σε αυτήν την γεωγραφική περιοχή. Το δάσος απειλείται μόνιμα από πυρκαγιές και την παράνομη υλοτομία για την ξυλεία ή την μετατροπή της σε γεωργική γη.
Στο δασικό καταφύγιο Μαχένγκε (Mahenge) (500 εκταρίων), είναι ενδημικό το δέντρο Dombeya amaniensis. Στο προστατευόμενο δάσος Nawenge (700 εκταρίων), είναι ενδημικά τα φυτά Lobelia longisepala, Memecylon schliebenii, Psychotria megalopus και Strptocarpus solenanthus. Σε αρκετά από τα προστατευόμενα δάση κατοικούν ελέφαντες και βουβάλια και το Σάλι (Sali) βρίσκεται στη διαδρομή της μετανάστευσης των ελεφάντων.
Η ξηρή περίοδος διαρκεί από τον Ιούνιο έως τον Οκτώβριο. Το νερό χάνεται λόγω της ασβεστολιθικής φύσης του εδάφους και εμφανίζεται στα κανάλια των διαφόρων ποταμών τα οποία ευρίσκονται πέριξ του οροπεδίου: Msingizi, Ruaha και Luhombero στο Sali· Mwezeza, Lwamba, Nalwegere, Erasi και Mwero στο Myoe· Mbingu, Chilomba και Mwaya στο Mselezi και Sofi στη Ligamba. Παρά την έλλειψη νερού, αυτή η περιοχή έχει δώσει το όνομα της σε έναν φρύνο, Mertensophryne loveridgei (βάτραχο Μαχένγκε), ενδημικό στην περιοχή αυτή και ο οποίος έχει προσαρμοστεί στα τροπικά ξηρά δάση.
Η κύρια οικονομική δραστηριότητα των κατοίκων είναι η γεωργία. Οι κύριες καλλιέργειες είναι ο αραβόσιτος, το ρύζι και τα φασόλια.
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Εξωτερικοί σύνδεσμοι
Μαχενγκε Μαχενγκε
Μάχη της Άντουα
Η μάχη της Άντουα ήταν η πλέον αποφασιστική στρατιωτική αναμέτρηση που δόθηκε στις 1 Μαρτίου του 1896 και έκρινε την έκβαση του πρώτου Ιταλο-Αιθιοπικού πολέμου υπέρ της Αιθιοπίας. Έλαβε χώρα στην ορεινή περιοχή Άμπα Γκαρίμπα, βορείως της πόλης της Άντουα (Adwa ή Adowa) και σε αυτή τέθηκαν αντιμέτωποι 17.000 ιταλοί στρατιώτες υπό το στρατηγό Μπαρατιέρι που βρέθηκαν απέναντι σε πολλαπλάσιες δυνάμεις γηγενών, οι οποίες αριθμούσαν από 73.000 έως και 120.000 μαχητές, οι μισοί περίπου εκ των οποίων ήταν οπλισμένοι με επαναληπτικά τυφέκια. Οι εισβολείς θέλησαν να αιφνιδιάσουν τους Αιθίοπες εκδηλώνοντας την επίθεσή τους πολύ πρωΐ, ωστόσο οι Αβυσσηνοί ήταν ήδη έτοιμοι και απόκρουσαν το κτύπημα, ενώ με αντεπίθεση διαρκείας και την επιστράτευση εφεδρειών από ακόμη 25.000 άνδρες, νίκησαν κατά κράτος τους αντιπάλους τους, έως τις απογευματινές ώρες της ίδιας ημέρας. Στη μάχη πήραν μέρος ακόμη και οι Ρώσοι στρατιωτικοί σύμβουλοι του αυτοκράτορα όπως και μια ομάδα 50 Ρώσων εθελοντών, μεταξύ των οποίων ο υψηλόβαθμος αξιωματικός των Κοζάκων του Ρωσικού στρατού Νικολάι Λεοντίεφ. Η Ρωσική συνδρομή προς τους Αιθίοπες συμπληρώθηκε με μια αποστολή του Ρωσικού Ερυθρού Σταυρού που έφτασε στην πρωτεύουσα της χώρας Αντίς Αμπέμπα μερικούς μήνες μετά τη λήξη του πολέμου.
Απώλειες
Οι Ιταλοί έχασαν 11.500 άνδρες, εκ των οποίων οι 7.000 ήταν νεκροί, οι 3.000 συνελήφθησαν αιχμάλωτοι και οι υπόλοιποι 1.500 τραυματίσθηκαν και επέστρεψαν στην Ερυθραία. Οι Αιθίοπες είχαν περίπου 4.000 – 5.000 νεκρούς και 8.000 τραυματίες. Επιπλέον, 2.000 Ερυθραίοι μαχητές που συνέδραμαν τους Ιταλούς, σκοτώθηκαν ή αιχμαλωτίσθηκαν. Και ενώ οι Αβυσσηνοί φέρθηκαν με υποφερτό τρόπο στους αιχμάλωτους ιταλούς στρατιώτες, αντίθετα σε 800 κρατούμενους Ερυθραίους, θεωρώντας τους ως προδότες, ακρωτηρίασαν το δεξί χέρι και το αριστερό τους πόδι.
Παραπομπές
Πολεμος Ιταλο-Αιθοπικος Α Πολεμος Ιταλο-Αιθοπικος Α
Σελίδα τίτλου
Η σελίδα τίτλου ενός βιβλίου, μιας διατριβής ή άλλων γραπτών εργασιών είναι η σελίδα στο ή κοντά στο μπροστινό μέρος όπου παρουσιάζει τον τίτλο. Αυτή η σελίδα περιλαμβάνει μόνο τον τίτλο σε παρόμοιο σχεδιασμό με το υπόλοιπο του κειμένου του βιβλίου.
Σελίδες τίτλου σε βιβλία
Η σελίδα τίτλου είναι ένα από τα σημαντικότερα κομμάτια του μπροστινού μέρους ή των εισαγωγικών ενός βιβλίου, καθώς οι πληροφορίες που βρίσκονται σ'αυτή και στο εξώφυλλο χρησιμοποιούνται για να προσδιορίσουν το τίτλο, αν και όχι απαραίτητα, και για να γίνει η δήλωση ευθύνης και οι πληροφορίες έκδοσης. Αυτό καθορίζει τον τρόπο με τον οποίο το βιβλίο παρατίθεται σε καταλόγους βιβλιοθηκών και ακαδημαϊκές αναφορές.
Η σελίδα τίτλου δείχνει συχνά τον τίτλο του έργου, το όνομα του συγγραφέα και το αποτύπωμα, το οποίο περιέχει το όνομα και τη διεύθυνση του εκδότη του βιβλίου και της ημερομηνίας δημοσίευσης. Ιδιαίτερα στις εκδόσεις των βιβλίων τσέπης μπορεί να περιέχει ένα μικρότερο τίτλο από το κάλυμμα ή στερείται περιγραφικού υπότιτλου. Περισσότερες πληροφορίες σχετικά με την έκδοση του βιβλίου, συμπεριλαμβανομένων των πνευματικών δικαιωμάτων του, είναι συχνά τυπωμένες στην οπίσθια όψη της σελίδας του τίτλου. Επίσης περιλαμβάνονται συχνά το ISBN και ένα «κλειδί εκτύπωσης", γνωστή ως η «αριθμητική γραμμή", όπου υποδεικνύεται η κατάσταση εκτύπωσης.
Παλαιότερα τα στοιχεία όπως: η χρονολογία, το όνομα του εκδότη-τυπογράφου, ο τόπος έκδοσης και άλλα στοιχεία που αφορούσαν το χορηγό ή το προνόμιο αποκλειστικότητας, δίνονταν στο τέλος του βιβλίου, στον κολοφώνα. Τα πρώτα τυπωμένα βιβλία ή αρχέτυπα δεν είχαν σελίδες τίτλου. Το ρόλο αυτό έπαιζαν οι κολοφώνες, και το βιβλίο άνοιγε είτε με μια λευκή σελίδα, είτε με μία συντομευμένη αναγραφή του τίτλου.
Σελίδες τίτλου σε εφημερίδες και σε μια διατριβή
Η σελίδα τίτλου μιας διατριβής ή ενός δοκιμίου είναι η πρώτη σελίδα του έργου. Καταγράφει τον τίτλο του έργου και το όνομα του συγγραφέα.
Στην περίπτωση ενός ακαδημαϊκού έργου, η σελίδα τίτλου παραθέτει επίσης πληροφορίες για την τάξη (όπως το όνομα και τον αριθμό μαθημάτων), αναγνωριστικές πήροφορίες (όπως ο αριθμός των φοιτητών), την ημερομηνία, το όνομα του καθηγητή, και το όνομα του ιδρύματος. Η σελίδα τίτλου δεν είναι αριθμημένη.
Σελίδες τίτλου δεν απαιτούνται σε όλα τα είδη αναφοράς, αντ 'αυτού, μερικά είδη απαιτούν οι ίδιες πληροφορίες να τοποθετούνται στην κορυφή της πρώτης σελίδας του δοκιμίου.
Εξωτερικοί σύνδεσμοι
Κατηγορία:Σχεδιασμός βιβλίων Κατηγορία:Τυπογραφία
Ο Άγιος Βασίλης και οι Τρεις Αρκούδες
Το Ο Άγιος Βασίλης και οι Τρεις Αρκούδες είναι ταινία κινουμένων σχεδίων παραγωγής 1970, που προβάλλοταν στην τηλεόραση τακτικά κατά την διάρκεια της περιόδου των Χριστουγέννων. Κυκλοφόρησε αργότερα σε βίντεο το 1992 από την Kids Klassics με διανομή από την GoodTimes Home Video σε μορφή VHS, με σκηνές live-action στην αρχή και το τέλος της ταινίας αποκομμένες. Στην Ελλάδα κυκλοφόρησε σε βίντεο από την Video City International.
Η ταινία προοριζόταν πρώτα για τηλεοπτική μετάδοση, αλλά τηλεοπτικά δίκτυα την απέρριψαν λόγω της έλλειψης ανταγωνιστικού χαρακτήρα στην πλοκή, και αντ' αυτού κυκλοφόρσε σε κινηματογραφικές αίθουσες ευρέως. Αυτή η ταινία έχει επίσης προβληθεί στους σταθμούς TBN, USA Network, FOX Family (νυν Freeform), και στο κανάλι KTLA 5 στο Λος Άντζελες. Διεκδίκησε επίσης βραβείο «μπλε κορδέλας» για Καλύτερη Οικογενειακή Ταινία στο San Francisco International Film Festival.
Πλοκή
Δύο μικρές αρκούδες, οι Νικόμι και Τσινούκ, δεν ξέρουν τίποα για τα Χριστούγεννα μέχρι που ο τοπικός δασοφύλακας τους μιλά για αυτόν τον θρύλο γεννώντας τους την επιθυμία να συναντήσουν τον Άγιο Βασίλη από κοντά. Η μητέρα τους, η Νάνα, προετοιμάζεται για την χειμερία νάρκη και κυνικά λέει στα παιδιά της ότι δεν υπάρχει Άγιος Βασίλης, αλλά τα δύο είναι αποφασισμένα να πιστέψουν. Η μητέρα αδυνατεί να τα βάλει για ύπνο, αφού τα αρκουδάκια επιθυμούν να μείνουν ξύπνια μέχρι να έρθει ο Άγιος.
Ιστορικό
Η κινηματογραφική κυκλοφορία της ταινίας περιέχει σκηνές live-action σκηνοθετημένες από τον σκηνοθέτη πορνογραφικών ταινιών Μπάρρυ Μαχόν, που διαρκούν περίπου τέσσερα λεπτά συνολικά. Αυτές οι σκηνές περιλαμβάνουν τον ηθοποιό Χαλ Σμιθ και δύο μικρά παιδιά (Μπεθ Γκόλντφαρμπ και Μπράιαν Χομπς) που κάθονται σε μια καμπίνα και συνομιλούν με το τζάκι και το χριστουγεννιάτικο δέντρο και μια σύντομη συναρμολόγηση μηχανικών παιχνιδιών, χριστουγεννιάτικων διακοσμήσεων και κλείσιμο πιστώσεων. Η ταινία κυκλοφόρησε επίσης από την Modern Sound Pictures Inc. με την αποκοπή των εν λόγω σκηνών. Οι Μπιλ Χάτεν και Τόνι Λοβ, οι animators της ταινίας, αργότερα θα δημιουργήσουν το 1983 ένα άλλο Χριστουγεννιάτικο τηλεοπτικό σπέσιαλ με το όνομα The Christmas Tree Train, στο οποίο επίσης πρωταγωνιστούν ένα αρκουδάκι και ένας δασοφύλακας, το οποίο εξελίχθηκε στην σειρά τηλεοπτικών σπέσιαλ Μπάτονς και Ράστυ.
Εξωτερικοί σύνδεσμοι
Κατηγορία:Ταινίες του 1970 Κατηγορία:Αμερικανικές χριστουγεννιάτικες ταινίες
Μπρουνό Τσιμπαλά
Ο Μπρουνό Τσιμπαλά (Bruno Tshibala Nzenze, γενν. 20 Φεβρουαρίου 1956) είναι πολιτικός από τη Λαοκρατική Δημοκρατία του Κονγκό και χρημάτισε πρωθυπουργός της χώρας από τις 18 Μαΐου 2017 ως τις 7 Σεπτεμβρίου 2019.
Παιδεία
Ολοκλήρωσε την πρωτοβάθμια και δευτεροβάθμια εκπαίδευση στο Λουμπούμπασι και σπούδασε νομικά στο Πανεπιστήμιο Μαριάν Νγκουαμπί στην Μπραζαβίλ.
Πολιτική σταδιοδρομία
Ξεκίνησε την πολιτική του σταδιοδρομία του από τα φοιτητικά του χρόνια τον Απρίλιο του 1980 σε ηλικία 25 ετών όταν έγινε μέλος ενός αριστερού πολιτικού κόμματος στο Ζαΐρ κατά τη διακυβέρνηση του Μομπούτου Σέσε Σέκο. Τον Δεκέμβριο του 1980ο ίδιος μαζί με 13 μέλη του κοινοβουλίου συνέταξε επιστολή με την οποία ζήτησε από τον πρόεδρο Μομπούτου να προβεί σε δημοκρατικές μεταρρυθμίσεις κατά την περίοδο που η χώρα τελούσε υπό μονοκομματικό καθεστώς.
Στις 7 Απριλίου 2017 ο πρόεδρος Ζοζέφ Καμπιλά τον διόρισε ως πρωθυπουργό στη διάρκεια τηλεοπτικής ομιλίας που μεταδόθηκε σε πανεθνικό δίκτυο. Ανέλαβε καθήκοντα στις 18 Μαΐου 2017.
Ο Τσιμπαλά ήταν υποψήφιος γερουσιαστής στις εκλογές που διεξήχθησαν τον Μάρτιο του 2019, όμως απέτυχε να εκλεγεί.
Σύλληψη
Συνελήφθη στο Διεθνές Αεροδρόμιο Κινσάσα στις 9 Οκτωβρίου 2016 λίγο πριν επιβιβαστεί σε αεροσκάφος για τις Βρυξέλλες και τέθηκε υπό κράτηση στις κεντρικές φυλακές της Μακαλά στην Κινσάσα. Ο γενικός εισαγγελέας της χώρας τον κατηγόρησε για την οργάνωση διαδηλώσεων στις 19 και στις 20 Σεπτεμβρίου 2016 στην πρωτεύουσα. Στη συνέχεια απελευθερώθηκε προσωρινά στις 29 Νοεμβρίου 2016.
Παραπομπές
Κατηγορία:Πρωθυπουργοί της Λαϊκής Δημοκρατίας του Κονγκό
F1 2020
Το F1 2020 είναι βιντεοπαιχνίδι που αναπτύχθηκε και εκδόθηκε από την Codemasters για τα Πρωταθλήματα Formula 1 και 2 του 2020.
Το παιχνίδι κυκλοφόρησε στις 6 Ιουλίου του 2020 για προπαραγγελίες της Michael Schumacher Edition και στις 10 Ιουλίου για το Seventy Edition. Το παιχνίδι εκδόθηκε για Microsoft Windows, Playstation 4, Xbox One και για πρώτη φορά στο Stadia (cloud gaming υπηρεσία που σχεδιάστηκε από την Google). Επίσης το F1 2020 είναι το πρώτο F1 παιχνίδι που περιέχει το My Team Mode.
Το παιχνίδι περιέχει 22 πίστες, 10 αυτοκίνητα της σεζόν 2020, 16 κλασικά αυτοκίνητα με το πιο παλιό να είναι η McLaren του 1988 και το πιο καινούργιο να είναι η Red Bull του 2010 και τα αυτοκίνητα της F2 της σεζόν 2019 και 2020.
To split-screen μπήκε επίσης στο παιχνίδι για πρώτη φορά μετά το F1 2014 το οποίο είχε αφαιρεθεί για τα επόμενα F1 παιχνίδια.
Πίστες
Το παιχνίδι βασίστηκε στο καλεντάρι πριν την προσωρινή διακοπή λόγω κορονοϊού. Μετά την έναρξη του επίσημου πρωταθλήματος έγιναν πολλές ανακατατάξεις με τις πίστες και τα οικονομικά και αυτό έφερε πολλές νέες και παλιές πίστες, όπως το Istanbul Park, το Portimao, η Imola και το Muggelo αλλά αυτές οι πίστες δεν προστέθηκαν στο καλεντάρι και αγώνες που τελικά δεν έγιναν όπως το Βιετνάμ, Μονακό, Αζερμπαιτζάν κ.ά. παρέμειναν στο παιχνίδι. Το παιχνίδι κράτησε το παρακάτω καλεντάρι:
Μονοθέσια
Συνολικά το παιχνίδι περιέχει 46 μονοθέσια: 10 μονοθέσια της F1 2020, 10 μονοθέσια της F2 του 2020 και 2019 και 16 κλασικά αμάξια από το 1988 μέχρι και το 2010, αλλά 4 από αυτά πρέπει να τα αγοράσεις. Τα αυτοκίνητα αυτά είναι η Jordan του 1991, η Benetton του 1994 και 1995 και η Ferrari του 1999.
Χαρακτηριστικά
Το F1 2020 εισάγει μια λειτουργία διαχείρισης ομάδας γνωστή ως "My Team", η οποία επιτρέπει στον παίκτη να δημιουργήσει, να κατέχει και να διευθύνει μια ενδέκατη ομάδα. Αρχικά, ο παίκτης θα πρέπει να επιλέξει έναν προμηθευτή κινητήρα, να στρατολογήσει έναν δεύτερο οδηγό, να σχεδιάσει ένα σχέδιο και να υπογράψει χορηγούς. Καθώς προχωρά ο τρόπος καριέρας, θα μπορούν να αναβαθμίσουν τις εγκαταστάσεις στα κεντρικά γραφεία της ομάδας τους και να προσλάβουν προσωπικό και νέους οδηγούς για να συνεχίσουν την ανάπτυξη. Αυτό συμπληρώνει το R&D που χρησιμοποιείται για την αναβάθμιση του αυτοκινήτου. Στο My Team σκοπός είναι να πας την ομάδα σου όσο πιο ψηλά μπορείς και να κερδίσεις πρωταθλήματα. Στο My Team είσαι ο Μάνατζερ της ομάδας που θα δημιουργήσεις και ως Μάνατζερ πρέπει να διοικείς την ομάδα σου και να την αναβαθμίζεις στο R&D. Αλλά είσαι και οδηγός στην ομάδα σου καθώς μπορείς να επιλέγεις και τον συναθλητή σου.